OpenLLM-France/wikimedia huggingface dataset:
# Kamtxatkita

La kamtxatkita és un mineral de la classe dels sulfats. Rep el seu nom de la península de Kamtxatka, a on es troba la seva localitat tipus.

## Característiques

La kamtxatkita és un sulfat de fórmula química KCu₃(SO₄)₂OCl. Va ser aprovada com a espècie vàlida per l'Associació Mineralògica Internacional l'any 1987. Cristal·litza en el sistema ortoròmbic. La seva duresa a l'escala de Mohs és 3,5.
Segons la classificació de Nickel-Strunz, la kamtxatkita pertany a «07.BC: sulfats (selenats, etc.), amb anions addicionals, sense H₂O, amb cations de mida mitjana i gran», juntament amb els minerals següents: d'ansita, alunita, amonioalunita, amoniojarosita, argentojarosita, beaverita-(Cu), dorallcharita, huangita, hidroniojarosita, jarosita, natroalunita-2c, natroalunita, natrojarosita, osarizawaïta, plumbojarosita, schlossmacherita, walthierita, beaverita-(Zn), ye'elimita, atlasovita, nabokoïta, clorotionita, euclorina, fedotovita, piypita, klyuchevskita, alumoklyuchevskita, caledonita, wherryita, mammothita, linarita, schmiederita, munakataïta, chenita, krivovichevita i anhidrocaïnita.

## Formació i jaciments

Va ser descoberta a la fumarola Iadovítaia, al segon con d'escòria de l'avanç nord, produït a la gran erupció fissural del volcà Tolbàtxik, a l'óblast de Kamtxatka, Rússia. També ha estat descrita a la mina Nickel, a la localitat de Bolivia, al comtat de Churchill (Nevada, Estats Units). Són els dos únics indrets a tot el planeta a on ha estat trobada aquesta espècie mineral.

## Referències

* ↑ «Kamchatkite» (en anglès). Mindat. [Consulta: 8 juliol 2017].
# Kamtxibek Taixíev

Kamtxibek Taixíev (Barpy rural community, 27 de setembre de 1962) és un polític pròxim a l'expresident, Kurmanbek Bakiev, i líder d'Ata Zhurt, un partit d'ideologia nacionalista i xenòfoba. A les eleccions del 10 d'octubre de 2010, definides com les primeres eleccions democràtiques del Kirguizstan, va resultar el partit més votat amb un 16,08% dels vots a favor (un 8,40% sobre la llista total de votants), que li va significar una representació parlamentària de 28 sobre 120 escons.

## Referències

* ↑ Confirman la victoria de Atambáyev en las elecciones de Kirguizistán a EITB
# Kana

* Per a altres significats, vegeu «Kana (desambiguació)».
Kana és un terme genèric que es refereix a dos sil·labaris japonesos: hiragana (ひらがな) i katakana (カタカナ), que són caràcters basats en els pictogrames xinesos, o kanji (漢字), i que actualment els substitueixen o acompanyen.
El katakana s'usa per escriure aproximacions a paraules i noms estrangers que han passat a formar part del japonès. Per exemple, muixeranga es pot escriure ムセランガ. (que com que és una llengua de fonètica més pobre equivaldria a mu-se-ran'-ga )
En canvi l'hiragana es fa servir sobretot pels aspectes gramaticals de l'idioma. També es pot emprar per representar una paraula (normalment d'origen japonès, i no xinès) en lloc d'un kanji.
L'hiragana es pot escriure en petit a sobre o a la dreta de caràcters kanji poc coneguts per mostrar la seva pronunciació: això es coneix com a furigana. El furigana es fa servir sobretot en els llibres per a nens, encara que la literatura dirigida a nens petits amb pocs coneixements de kanji el poden ometre i fer servir hiragana combinat amb espais per separar les paraules.

## Referències

* ↑ Hatasa, Yukiko Abe. Nakama 1: Introductory Japanese: Communication, Culture, Context 2nd ed.. Heinle, 2010, p. 2. ISBN 978-0495798187.
* ↑ スーパー大辞林.

## Enllaços externs

* Exercicis per a practicar l'escriptura de kanes (pdf)
# Keisha Lance Bottoms

Keisha Lance Bottoms (Atlanta, 18 de gener de 1970) és una política i advocada nord-americana. Des de 2018 alcaldessa d'Atlanta, Geòrgia, va ser membre del Consell d'Atlanta (Atlanta City Council), representant a part del sud-oest de la ciutat.
Filla de Sylvia Robinson i del cantant i compositor Major Lance, va estudiar en la Frederick Douglass High School. Va fer estudis superiors a la Florida A&M University i a la Georgia State University College of Law (1994). El 2019, va anunciar el seu suport a Joe Biden en les primàries presidencials del Partit Demòcrata de 2020. El març de 2020, es va informar com una possible candidata a vicepresidenta amb Biden, per a les Eleccions presidencials dels Estats Units de 2020, tot i que finalment la candidata fou Kamala Harris.

## Referències

* ↑ «Atlanta City Council - Regular Meeting - Jan 19, 2016» (en anglès). atlantaga.gov. Arxivat de l'original el de setembre 16, 2017. [Consulta: 6 desembre 2017].
* ↑ «Class Actions» (en anglès). [Consulta: 7 novembre 2017].
* ↑ «Keisha Lance Bottoms» (en anglès). Keisha Lance Bottoms. Arxivat de l'original el 2018-02-08. [Consulta: 29 gener 2018].
* ↑ Jim Galloway. «Politics, parents and candidates with sabotaged childhoods» (en anglès). ajc. [Consulta: 30 maig 2020].
* ↑ «Keisha Lance Bottoms for Atlanta Mayor». .
* ↑ «Mayor Bottoms (J.D. ’94): ‘Georgia State Helped Create a Work Ethic In Me'». .
* ↑ Branigin. «Atlanta Mayor Keisha Lance Bottoms Endorses Joe Biden for President» (en anglès). The Root. G/O Media, 29-06-2019. [Consulta: 21 gener 2020].

## Enllaços externs

* Lloc web de campanya Arxivat 2020-06-14 a Wayback Machine.
# Jungitu

Jungitu (castellà Junguitu) és un poble (concejo) de la Zona Rural Est de Vitòria, al territori històric d'Àlaba.

## Geografia

Situat al nord-est del municipi, a 519 msm entre dos subafluents del proper riu Dulantzi, 8 km a l'est de la capital del municipi, 1,4 de Zurbano (Arratzu-Ubarrundia) i 2,3 de Zerio. Al sud de l'A-1 i compta amb accés des de la carretera local A-3010 que travessa la localitat.

## Demografia

Té una població de 91 habitants. L'any 2010 tenia 84 habitants.
Evolució demogràfica :
| 2000 | 2001 | 2002 | 2003 | 2004 | 2005 | 2006 | 2007 |
| 49 | 59 | 59 | 56 | 62 | 68 | 74 | 91 |
En 1802 comptava amb 28 veïns, 104 en 1960, 93 en 1970, 59 en 1978, 49 en 1981.

## Història

Lloc de la germandat de Vitòria i un dels 43 llogarets que s'uniren a Vitòria en diferents temps i ocasions i que en segregar-se en 1840 la Quadrilla d'Añana va romandre en la Quadrilla de Vitoria. Durant l'Antic Règim pertanyia a la diòcesi de Calahorra, vicaria de Vitòria i arxiprestatge d'Armentia.

## Patrimoni Monumental

* Església parroquial catòlica sota l'advocació de Sant Emilià (San Millán).
* Casa palau de Landazuri, segle xviii.
* Casa blasonada amb l'escut dels Guevara amb escusó d'Ilarratza.
* Ermita de San Martín, antigament església parroquial del despoblat d'Ania, avui propietat comuna dels pobles de Jungitu, Arbulo, Matauku i Lubinao.

## Referències

* ↑ INE, Unidad Poblacional,003900 JUNGUITU/JUNGITU
* ↑ Sebastián Miñano, Diccionario geográfico y estadístico de España y Portugal (1826-1829), volumen 11.
* ↑ JUNGUITU :: Auñamendi Entziklopedia :: Euskomedia
# Kazànskaia

Kazànskaia - Казанская (rus) - és una stanitsa, un poble, del krai de Krasnodar, a Rússia. Es troba a la vora dreta del riu Kuban, davant de Podlesni, a 10 km a l'oest de Kropotkin i a 121 km a l'est de Krasnodar, la capital.

## Història

La vila té origen en una fortalesa construïda com a part d'una sèrie de fortaleses al llarg del Kuban per ordre d'Aleksandr Suvórov, que va servir com a reducte per a les tropes i s'establí entre el 1788 i el 1791. L'assentament és fundat per cosacs del Don el 1802-1804 com a part del territori dels cosacs de la línia del Caucas, després del desplaçament de la línia defensiva decidit pel Senat Governant de Pau I, amb 223 famílies. A finals del segle xix tenia 6.545 habitants.
# Kazàtxia Badaranovka

Kazàtxia Badaranovka (en rus: Казачья Бадарановка) és un poble de l'óblast d'Irkutsk, a Rússia, que en el cens del 2010 tenia 39 habitants.

## Referències

* ↑ Bespiatov, T. «Иркутская область» (en rus). [Consulta: 14 febrer 2021].
# Kate Atkinson

Kate Atkinson (York, 1951) és una escriptora britànica. El 2011 fou admesa com a membre de l'Orde de l'Imperi Britànic per les seves contribucions a la literatura.
Filla única d'una parella de comerciants, Atkinson va néixer a York el 1951. Va assistir a la Queen Anne Grammar School, una escola exclusiva per a noies. Va estudiar literatura anglesa a la Universitat de Dundee, en què es va graduar el 1974. Hi va conèixer el seu primer marit, amb qui va tenir una filla. Després que el seu doctorat fos rebutjat, i com a mare soltera, va fer classes i va tenir diversos treballs. El 1981 va començar a escriure ficció, i després de guanyar un concurs sobre contes per a dones, va escriure en revistes femenines el 1986.
Atkinson va estar casada dues vegades i té dues filles, Eve i Helen. Viu a Edimburg, prop dels seus col·legues J. K. Rowling, Ian Rankin i Alexander McCall Smith.

## Obres
### Novel·les

* Behind the Scenes at the Museum (1995)
* Human Croquet (1997)
* Emotionally Weird (2000)
* Life After Life (2013)
* A God in Ruins (2015)

### Inspector Jackson Brodie

* Case Histories (2004), Expedients, 2012
* One Good Turn (2006)
* When Will There Be Good News? (2008)
* Started Early, Took My Dog (2010)

### Contes

* Not the End of the World (2002)

## Referències

* ↑ «Queen's Birthday Honours 2011: list in full» (en anglès). Telegraph. [Consulta: 24 febrer 2015].
* ↑ «A writer's life: Kate Atkinson» (en anglès). Telegraph, 29-08-2004. [Consulta: 24 febrer 2015].
* ↑ «The fragility of goodness» (en anglès). The Guardian, 10-03-2001. [Consulta: 24 febrer 2015].
* ↑ «Kate Atkinson» (en anglès). British Council Literature. [Consulta: 24 febrer 2015].
* ↑ «Ian Rankin» (en anglès). Nº1 Magazine. Arxivat de l'original el 6 d'octubre de 2014. [Consulta: 24 febrer 2015].
* ↑ «Kate Atkinson to publish companion volume to award-winning Life after Life» (en anglès). The Guardian, 22-08-2014. [Consulta: 24 febrer 2015].
# Kantens

Kantens (en groninguès: Kannes) és un poble que pertany al municipi de Het Hogeland a la província de Groningen, al nord dels Països Baixos. Kantens fou un municipi autònom fins a l'any 1990, quan es va integrar en el municipi de Hefshuizen, que el 1992 va canviar el seu nom a Eemsmond. Al seu torn, el 2019, Eemsmond es va fusionar amb tres altres municipis per crear el nou municipi de Het Hogeland. El poble va ser construït sobre el turó artificial de Kantens i al marge del canal Boterdiep.

## Referències

* ↑ Brandsma, Michel. «Het Hogeland is (bijna) de grootste gemeente van Nederland» (en neerlandès). Dagblad van het Noorden, 27-12-2018. [Consulta: 21 abril 2021].
# Kaoni

El kaoni és un àtom exòtic que consisteix en un estat lligat de dos mesons kaons carregat positivament i negativa, respectivament.
El kaoni, que es pot considerar com el "germà" gran del pioni, no s'ha observat experimentalment i s'espera que tingui una vida mitjana curta de l'ordre de 10$^{-18}$ segons.

## Referències

* ↑ Deloff, A. Fundamentals in Hadronic Atom Theory. World Scientific, 2003. ISBN 978-981-238-371-6.
* ↑ Krewald, S.; Lemmer, R. H.; Sassen, F. P. Physical Review D, 69, 1, 2004, pàg. 016003. arXiv: hep-ph/0307288. Bibcode: 2004PhRvD..69a6003K. DOI: 10.1103/PhysRevD.69.016003.
# Kaori Mizuhashi

Kaori Mizuhashi (水橋 かおり, Mizuhashi Kaori, nascuda el 28 d'agost de 1974 a Sapporo, Hokkaidō, Japó) és una seiyū que treballa a càrrec d'Arts Vision. El seu debut fou el 1988 a través del joc First Kiss Story.
També és coneguda com a Tomomi Uehara, un àlies amb el que se l'acredita en els videojocs Hentai.

## Treballs de Veu
### TV anime

* Ai Yori Aoshi (Taeko Minazuki)
* Ai Yori Aoshi ~Enishi~ (Taeko Minazuki)
* Angelic Layer (Hijiri Shibata, germana de Tomo, s)
* ARIA The ANIMATION (Ai, Hime-shachou)
* ARIA The NATURAL (Ai)
* Baka to test to Shokanju (Shimada Minami)
* The Big O (Tami)
* Disgaea: Hour of Darkness (Laharl)
* Edens Bowy (Nyako Mikenika)
* Fushigiboshi no Futagohime (Altessa)
* Fushigiboshi no Futagohime Gyu! (Altessa)
* Futakoi (Sara Shirogane)
* Futakoi Alternative (Sara Shirogane)
* G-On Riders (Mako)
* Grenadier - The Senshi of Smiles (Teppa Aizen (xiqueta))
* Hellsing (Integra Hellsing (xiqueta))
* InuYasha (Shiori)
* Kaleido Star (Rosetta Passel)
* Karakuri Kiden Hiwou Senki (Machi)
* Kasumin (Kasumi Haruno)
* Kiddy Grade (Mercredi)
* Little Snow Fairy Sugar (Pepper)
* Kimi ga Nozomu Eien (acreditada como Tomomi Uehara) (Akane Suzumiya)
* Rockman. EXE sèries (Meiru Sakurai)
* Magical Girl Lyrical Nanoha (Yūno Scrya)
* Magical Girl Lyrical Nanoha A's (Yūno Scrya)
* Magical Meow Meow Taruto (Nachos)
* Mirmo! (Tomon)
* Naruto (Sakura Haruno)
* Scrapped Princess (Zefiris)
* Utawarerumono (Sakuya)
* Victorian Romance Emma (Vivian Jones)
* Full Metal Panic (Madoka Tsuge)(episodi 8)

### OVA

* Akane Maniax (Akane Suzumiya)
* First Kiss Story (Manami Orikura)
* Ghost Talker's Daydream (Miku)
* Hellsing (Integra Hellsing (xiqueta))
* Kaleido Star: New Wings -Extra Stage- (Rosetta Passel)
* Stratos 4 (Kiriko Aoki)

### Videojocs

* Akane Maniax (Suzumiya Akane)
* Ai Yori Aoshi (Taeko Minazuki)
* Battle Stadium D.O.N (Sakura Haruno)
* Omake Data D.C. II ～featuring YUN2!～(Sakura Yun)
* Disgaea: Hour of Darkness (Laharl)
* Disgaea 2 (Hanako, Laharl)
* Duel Savior Destiny (Claire)
* First Kiss Story (Manami Orikura)
* First Kiss Story II (Manami Orikura)
* Futakoi (Sara Shirogane)
* Futakoi Alternative: Koi to Shoujo to Machinegun (Sara Shirogane)
* Kimi ga Nozomu Eien (Suzumiya Akane)
* Kimi ga Nozomu Eien Special Fandisk (Suzumiya Akane)
* La Pucelle (Culotte)
* The Legend of Zelda: Ocarina of Time (Navi)
* Little Witch Parfait (Cocotte Kirsch)
* Melty Blood (Len)
* Muv-Luv (Suzumiya Akane)
* Muv-Luv Alternative (Suzumiya Akane)
* Phantom Brave (Marona)
* Phantom Kingdom (Pram, Marona, Laharl)
* Prism Ark (Fel)
* Quiz Magic Academy series (Maron)
* Saishuushiken Kujira (Sakura Yun)
* Saishuushiken Departures (Sakura Yun)
* Tales of Legendia (Norma Biatty)
* Utawarerumono: Chiriyukumonotachi he no Komoriuta

## Enllaços externs

* Kaori Mizuhashi Arxivat 2014-07-15 a Wayback Machine. en Arts Vision (japonès)
* Kaori Mizuhashi Anime News Network (anglès)
* Kaori Mizuhashi Arxivat 2007-02-25 a Wayback Machine. Ryu's Seiyuu Infos (anglès)
# Kurgaixki

Kurgaixki - Кургашки (rus) - és un poble (un khútor) de l'óblast de Bélgorod, a Rússia. El 2010 tenia 104 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Krasnoiari

Krasnoiari (en rus: Краснояры) és un poble del krai de Perm, a Rússia, que forma part del raion de Gaini. El 2010 tenia quatre habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 10 setembre 2014].
# Kurt Diemberger

Kurt Diemberger (Villach, 16 de març de 1932) és un alpinista, cineasta, escriptor i conferenciant austríac.
És l'única persona viva que ha ascendit per primera vegada dos dels cims de més de 8.000 metres, el Broad Peak el 1957 i el Dhaulagiri el 1960.

## Ascensions

* 1957 1a ascensió al Broad Peak juntament amb en Hermann Buhl.
* 1960 1a ascensió al Dhaulagiri.
* 1986 juntament amb Julie Tullis i Willi Bauer varen ascendir el K2.

## Llibres

* Diemberger, Kurt. The Endless Knot: K2, Mountain of Dreams and Destiny (en anglès), 1991. ISBN 0898863007.
* Diemberger, Kurt. K2: El nudo infinito (en castellà). 3a ed.. Desnivel ediciones, 2003. ISBN 84-96192-23-7.
* Diemberger, Kurt. Entre cero y ocho mil metros (en castellà). Editorial Nova Terra, 1975. ISBN 84-280-0835-3.
* Diemberger, Kurt. Entre zero i vuit mil metres. Editorial Nova Terra, 1975. ISBN 84-280-0836-1.
* Summits and secrets, 1991. ISBN 0898863074
* Spirits of the Air, 1994 ISBN 0898864089
* K2 : Challenging the Sky, 1997 ISBN 0898865182
* The Kurt Diemberger Omnibus, 1999 ISBN 1898573263
* K2. Traum und Schicksal, 2001 ISBN 3765437557

## Referències

* 1 2 3 Sale, Richard; Cleare, John. Climbing the World's 14 Highest Mountains: The History of the 8,000-Meter Peaks. Seattle: Mountaineers Books, 2000, p. 170–171 &1 90–191. ISBN 978-0-89886-727-5.
* ↑ Curran, Jim. K2: The Story of the Savage Mountain (en anglès). Hodder & Stoughton, 1995, p.190–195. ISBN 978-0-340-66007-2.

## Enllaços externs

* Diemberger
# L'últim fill

L'últim fill (originalment en anglès, The Last Son) és una pel·lícula western de drama d'acció estatunidenca del 2021 dirigida per Tim Sutton. És protagonitzada per Sam Worthington, Colson Baker i Thomas Jane. Va debutar al Festival de Cinema Americà de Deauville el 6 de setembre de 2021 i es va estrenar oficialment el 10 de desembre de 2021. S'ha doblat i subtitulat al català.

## Sinopsi

Ambientat a finals del segle xix a Sierra Nevada, l'Isaac LeMay (Worthington), ha estat maleït per una profecia terrible, i per evitar el seu propi assassinat a mans dels seus propis fills persegueix la seva pròpia descendència, inclòs un assassí a sang freda i proscrit, Cal (Baker), que és el seu últim fill que li queda. Mentrestant, el mariscal Solomon (Jane) i els caçadors de recompenses rastregen en Cal.

## Repartiment

* Sam Worthington com a Isaac LeMay
* Colson Baker com a Cal/Lionel
* Thomas Jane com a Solomon, un mariscal dels Estats Units que va ser criat pels xeienes, que li ha ensenyat excel·lents habilitats de seguiment
* Heather Graham com a Anna, la mare d'en Cal i una prostituta
* Alex Meraz com a Patty
* Emily Marie Palmer com a Megan

## Referències

* ↑ «L'últim fill». FilminCAT. [Consulta: 31 juliol 2022].
* ↑ «Redbox Entertainment Sets December 10 Release Date for Western-Action Film The Last Son», 16-09-2021. Arxivat de l'original el 18 de febrer 2022. [Consulta: 18 febrer 2022].
* ↑ The Last Son a la Base de dades de cinema en català
* ↑ «L'últim fill». Goita què fan ara. [Consulta: 31 juliol 2022].
* ↑ Lambe, Stacy. «'The Last Son' Trailer: Colson Baker and Sam Worthington Face Off in Western-Action Film». Entertainment Tonight, 08-11-2021. Arxivat de l'original el 2022-02-18. [Consulta: 18 febrer 2022].
* 1 2 3 Abramovitch, Seth. «Why Colson Baker Ditched ‘Machine Gun Kelly’ Name for Acting: "I Don’t Feel Like Being ‘Inception’ in a Person"». The Hollywood Reporter, 10-12-2021. Arxivat de l'original el 2022-02-18. [Consulta: 18 febrer 2022].
* ↑ Nordine, Michael. «‘The Last Son’ Review: Everyone Wears Black Hats in Moody, Misfired Western». Variety, 09-12-2021. Arxivat de l'original el 2022-02-18. [Consulta: 18 febrer 2022].
# La Albuera

La Albuera és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# La Alberca de Záncara

La Alberca de Záncara és un municipi de la província de Conca a la comunitat autònoma de Castella la Manxa. En el cens de 2007 tenia 1.901 habitants en una superfície de 101 km²

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | Germán Porras Huerta | PP | 03/07/1999 |
| 2003 - 2007 | María del Carmen García Patiño | PSOE | 14/06/2003 |
| 2007 - 2011 | María del Carmen García Patiño | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Vegeu també

* La Alberca de Záncara, quien la visita vuelve
# La Infància

La Infància és una escultura de pedra de Sebastià Badia i Cerdà situada al recinte Mundet, en un parterre del carrer d'Hipàtia d'Alexandria, al costat de la que va ser l'escola-parvulari Pando-Mundet, actualment escola Els Pins, al barri de Montbau de Barcelona.
Amb aquesta obra, que representa la figura de dos nens amb una nina, Badia va guanyar el primer premi de la III Bienal Iberoamericana d'Art i el premi Sant Jordi de Pintura i Escultura de la Diputació de Barcelona, l'any 1955. Es va col·locar als jardins de les Llars Mundet, i el 1974 es va traslladar al lloc actual. Les dimensions de la figura són: 0,98 x 0,52 x 0,33 m.
Aquell any Badia també va guanyar la medalla d'Or de l'Excel·lentíssima Diputació Provincial de Barcelona, al mèrit artístic. Altres obres de Badia en llocs públics de Barcelona són: el monument al Bomber, situada actualment a l'Espai Bombers del carrer Lleida, i Maternitat, als jardins Verdaguer de Montjuïc.

## Referències

* ↑ de Lecea, Ignasi; Fabre, Jaume; Grandes, Carme; Huertas; Josep M.; Remesar, Antoni; Sobrequés, Jaume. Art Públic de Barcelona. Barcelona: Ajuntament de barcelona, 2009. ISBN 978-84-96645-08-0.
* ↑ «L'obra de Sebastià Badia recollida en un llibre». Ajuntament de Caldes de Montbui.
# La Immaculada de la Guingueta

La Immaculada de la Guingueta d'Àneu és una capella del poble de la Guingueta d'Àneu, en el terme municipal de la Guingueta d'Àneu, a la comarca del Pallars Sobirà. Pertany al territori de l'antic terme de Jou.
Està situada a dins del nucli de població, en el seu sector meridional.

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Unarre». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* La Immaculada de la Guingueta d'Àneu en el seu entorn, a l'Institut Cartogràfic de Catalunya
# La Incoherència de la Incoherència

La Incoherència de la Incoherència (en àrab Tahafut al-Tahafut, en llatí Destructio destructionis) és l'obra més coneguda del filòsof Averrois.
El llibre se centra en la relació entre filosofia i fe, en oposició a La destrucció dels filòsofs del seu contemporani Al-Ghazalí. Averrois considerava que totes dues vies no són oposades ni separades sinó que hi ha una única veritat, accessible des d'ambdós camins que, tot i que autònoms, hi arriben. Defensor de la doctrina aristotèlica, reclama que és compatible amb l'islam.

## Context

A La destrucció dels filòsofs (en àrab Tahafut al-Falàsifa) l'imam sufita Al-Ghazalí de l'escola aixarita denunciava la filosofia de l'escola avicennista amb crítiques a Avicenna i a Al-Farabí. El text fou molt popular i marcà una fita quant a la influència per a l'escola aixarita dins de la filosofia i la teologia islàmiques. Estava precedit per un resum del neoplatonisme musulmà titulat Metes dels filòsofs.
Al-Ghazalí afirmava que hom ha d'estar ben format en les idees dels filòsofs per refutar-les. Deia no tenir problemes amb altres branques de la filosofia com l'astronomia, les matemàtiques, la física o la lògica, sinó només amb la metafísica. En opinió seva, els filòsofs no hi empraven les mateixes eines i metodologies, com la lògica, que sí que s'empraven en la resta.

## Recepció

La Incoherència de la Incoherència no fou gaire ben rebuda pels acadèmics islàmics posteriors. Al segle xv es produí una forta negació dels arguments d'Averrois per part de l'erudit turc Mustafà Ibn-Iusuf al-Bursaui, també conegut com a Kuakhah Zada, que defensava els punts de vista d'Al-Ghazalí. Així doncs, reafirmava la feblesa de l'enteniment humà i la força de la fe. A Europa, altrament, els escrits d'Averrois foren acceptats per acadèmics cristians, originant així l'escola averroista.

## Referències

* ↑ Ahmad, Jamil «Ibn Rushd». Monthly Renaissance, 4, 9, 01-09-1994 [Consulta: 14 octubre 2008].
# La Pera (Guixers)

La Pera és una masia situada al municipi de Guixers, a la comarca catalana del Solsonès.

## Referències

* ↑ «Guixers condiciona dos quilòmetres de camins». Regió 7, 7 novembre 2009. [Consulta: 7 gener 2022].
# Kuker

Kuker (en rus: Кукер) és un poble del Daguestan, a Rússia, que en el cens del 2010 tenia 14 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»